2018. gada 6. februārī Rīkojums Nr. 42

Rīgā (prot. Nr. 7 8. §)

**Par valsts dzīvokļa īpašuma "Jaunreģi"–1 Alsungas novadā pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot likuma "Par valsts un pašvaldību dzīvojamo māju privatizāciju" pārejas noteikumu 30. punktu un Publiskas personas mantas atsavināšanas likuma 14. pantu un 45. panta trešo daļu, atļaut valsts akciju sabiedrībai "Valsts nekustamie īpašumi" pārdot izsolē valsts dzīvokļa īpašumu "Jaunreģi"–1 (nekustamā īpašuma kadastra Nr. 62429000187) – dzīvokli 41 m2 platībā un 410/1133 domājamās daļas no zemes vienības (zemes vienības kadastra apzīmējums 6242 006 0070) 0,35 ha platībā un būves (būves kadastra apzīmējums 6242 006 0040 005) – Alsungas novadā, kas ierakstīts zemesgrāmatā uz valsts vārda Finanšu ministrijas personā.

2. Pircējs par nekustamo īpašumu maksā *euro*.

3. Finanšu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents,

veselības ministra

pienākumu izpildītājs Māris Kučinskis

Finanšu ministre Dana Reizniece-Ozola